b'\n_START_ARTICLE_\nLietuvos lengvosios atletikos \xc4\x8dempionatas\n_START_PARAGRAPH_\nLietuvos lengvosios atletikos \xc4\x8dempionatas \xe2\x80\x93 Lietuvos lengvosios atletikos federacijos kasmet organizuojamas lengvosios atletikos nacionalinis \xc4\x8dempionatas. Pirmosios var\xc5\xbeybos \xc4\xafvyko 1921 m., bet jose dalyvavo tik vyrai. Moter\xc5\xb3 rungtys rengiamos nuo 1922 m. Seniausias sporto renginys Lietuvoje.\n_START_SECTION_\nDalyvavimas\n_START_PARAGRAPH_\n\xc4\x8cempionate dalyvauja miest\xc5\xb3, rajon\xc5\xb3, savivaldybi\xc5\xb3 ir sporto klub\xc5\xb3 komand\xc5\xb3 sportininkai, \xc4\xafvykd\xc4\x99 kvalifikacinius normatyvus. Lietuvos nacionalin\xc4\x97s rinktin\xc4\x97s nariams normatyvas neb\xc5\xabtinas. Jei 12 sportinink\xc5\xb3 (b\xc4\x97gim\xc5\xb3 rungtyse \xe2\x80\x93 16 sportinink\xc5\xb3) rungtyje ne\xc4\xafvykdo kvalifikacinio normatyvo, \xc4\xaf \xc4\x8dempionat\xc4\x85  patenkama eili\xc5\xa1kumo tvarka pagal geriausius sezono rezultatus. Lietuvos nacionalin\xc4\x97s rinktin\xc4\x97s nari\xc5\xb3 dalyvavimas b\xc5\xabtinas.\n_START_SECTION_\n\xc4\x8cempionato rekordai\n_START_PARAGRAPH_\nRekordai pasiekti nuo 1921 m.\n_START_SECTION_\n\xc4\x8cempionato rengimas\n_START_PARAGRAPH_\n44 \xc4\x8dempionatus reng\xc4\x97 Vilnius (pirmas: 1948- paskutinis: 1996), 37 - Kaunas (pirmas: 1921- paskutinis: 2014), 7 - Klaip\xc4\x97da (pirmas: 1927- paskutinis: 1984), 2 - Panev\xc4\x97\xc5\xbeys (1966-1967), 1 - \xc5\xa0iauliai (2013), 2 - Palanga (2015-2016).'